
	1.
	Informatīvais ziņojums
Par bāzes pensijas attīstības iecerēm
	Iebildums (LDDK - 28.05.2026.)
Latvijas Darba devēju konfederācija (LDDK) ir iepazinusies ar Labklājības ministrijas (LM) precizēto informatīvā ziņojuma projektu „Par bāzes pensijas attīstības iecerēm”” (turpmāk Projekts) un uztur iebildumus pret projektu.

Pamatojums

LM norāda, ka Informatīvā ziņojuma mērķis ir piedāvāt bāzes pensijas ieviešanas modeli, kas nodrošinātu taisnīgumu pret visiem vecuma pensijas saņēmējiem, neatkarīgi no laika, kad piešķirta pensija.
Jānorāda, ka priekšlikums uzsākt jaunu piemaksu ieviešanu pirms ir novērsta diskriminācija pēc pensionēšanās (dzimšanas)  gada pazīmes attiecībā uz piemaksu par stāžu līdz 1996.gadam, patiesībā ir pretrunā ar taisnīguma principu.
Sākot ar 2012.gadu Latvijā ir izveidojusies situācija, ka piemaksas par stāžu personām piešķir pēc pensionēšanās gada pazīmes, kas savukārt izriet no personas dzimšanas gada. Pēc būtības tā ir diskriminācija pēc personas dzimšanas gada pazīmes. Par šo atšķirīgo attieksmi 2012.gadā Satversmes tiesā tika ierosināta lieta Nr. 2012-12-01.
Izvērtējot lietas apstākļus, Satversmes tiesa secināja, ka izskatāmajā lietā apstrīdētās normas kontekstā vienādos un salīdzināmos apstākļos atrodas visas tās personas, kurām ir līdz 1995. gada 31. decembrim uzkrāts apdrošināšanas stāžs un tiesības uz valsts pensiju [2013. gada 13. februāra spriedums lietā Nr. 2012-12-01; punkts 14.2.2.]. 
Gan personām, kurām pensija piešķirta līdz apstrīdētajā normā paredzētajam termiņam – 2011. gada 31. decembrim, gan personām, kurām pensija piešķirta pēc šā datuma, ir apdrošināšanas stāžs, kas uzkrāts līdz 1995. gada 31. decembrim. Savukārt piemaksa maksājama tikai vienai šo personu grupai, proti, personām, kurām pensija piešķirta līdz 2011. gada 31. decembrim. Otrai personu grupai nav tiesību uz piemaksu. Līdz ar to apstrīdētā norma ir radījusi atšķirīgu attieksmi pret personu grupām, kuras atrodas vienādos un salīdzināmos apstākļos [14.2.2.].
Vienlaikus, ņemot vērā Labklājības ministrijas un Saeimas argumentus par to, ka piemaksu izmaksāšana visiem pensionāriem, kuriem ir apdrošināšanas stāžs, kas uzkrāts līdz 1995. gada 31. decembrim, apdraudētu speciālā budžeta ilgtspēju [14.2.3.],  Satversmes tiesa pieļāva atšķirīgās attieksmes pastāvēšanu, jo atšķirīgajai attieksmei ir  leģitīmajam mērķis -  nodrošināt speciālā budžeta ilgtspēju, kas atbilst– citu personu tiesību aizsardzībai.
Ņemot vērā, ka sākot ar 2014.gadu piemaksas vairs neizmaksā no speciālā budžeta, tad  atšķirīgo attieksmi pieļaujošais leģitīmais mērķis -  nodrošināt speciālā budžeta ilgtspēju – vairs nepastāv. Līdz ar to, sākot ar 2014.gadu atšķirīgā attieksme pret pensionāriem, kuriem ir apdrošināšanas stāžs, kas uzkrāts līdz 1995. gada 31. decembrim, ir diskriminējoša pēc dzimšanas gada pazīmes un antikonstitucionāla.
Papildus jānorāda, ka arī tad, kad piemaksām tika piesaistīti papildus resursi, tie netika izmantoti, lai novērstu atšķirīgo attieksmi, bet – indeksējot jau piešķirtās pensijas, atšķirīgo attieksmi vēl vairāk pastiprinātu. Šobrīd piemaksu indeksācijas rezultātā tās ir pieaugušas 2,58 reizes, tajā pašā laikā 22% no personām, kurām ir stāžs līdz 1996.gadam, vēl arvien nesaņem piemaksas.  
Šobrīd notiek virzība uz diskriminācijas novēršanu, kas ierobežoto finanšu resursu dēļ notiek pakāpeniski. 2027.gadā plānots piešķirt piemaksas personām, kuras pensionējās 2021.; 2022. un 2023.gadā; 2028.gadā plānots piešķirt piemaksas personām, kuras pensionējās 2024.; 2025. un 2026.gadā, savukārt 2029.gadā plānots piešķirt piemaksas personām, kuras pensionējās 2027.; 2028. un 2029.gadā. Ja LM atrod jebkādus papildus līdzekļus, tad vispirms ir jānovērš šobrīd pastāvošā diskriminācija attiecībā uz personām, kuras pensionējās laika posmā no 2024.gada. Ņemot vērā augšminēto, LM  piedāvātais Bāzes pensiju modelis nav vērsts uz taisnīgumu, bet pretēji tam.
Papildus jānorāda, ka Projektā arī Bāzes pensijas piešķiršana absolūti nepamatoti ir paredzēta lēcienveidīga piešķiršana – katros trijos gados pa piecu gadu kohortēm, kas arī palielina nevienlīdzību pēc dzimšanas gada pazīmes.


Attiecībā uz piedāvāto modeli jāpaskaidro, ka kopš 1996.gada ir ieviesta pensiju kapitāla sistēma, kuras ietvaros katra persona veido savu pensijas uzkrājumu. Tātad – pensijas lielums ir atkarīgs no pašas personas ieguldījuma. LM piedāvātais modelis ir vērsts uz to personu ienākumu palielināšanu, kurām nav bijuši periodi, kad tās objektīvu iemeslu dēļ (piemēram, bērnu aprūpe, invaliditāte u.c.) nevarēja piedalīties darba tirgū. LM piedāvātais modelis ir vērsts uz ienākumu nevienlīdzības palielināšanos starp pirmo un otro sociālo grupu.
Piemēram, vēl arvien nav atrisināts jautājums par darba stāžu sievietēm, kuras deviņdesmito gadu sākumā audzināja bērnus un paļāvās, ka šis laiks tiks ieskaitīts darba stāžā. Ieviešot LM piedāvāto Bāzes pensiju modeli veidosies kārtējais paradokss, ka tieši tās sievietes, kuras ir uzaudzinājušas nākotnes nodokļu maksātājus un pensiju sistēmas uzturētājus, saņems ne tikvien mazāku pensiju, bet arī mazāku Bāzes pensiju.
Attiecībā uz LM norādi par sagaidāmo atvietojuma līmeņa samazināšanos, jānorāda, ka to vislabāk ir risināt ieskaitot personas individuālajā kapitālā visu pensijām novirzīto sociālās apdrošināšanas iemaksu daļu, kas ļautu būtiski palielināt pirmā līmeņa pensiju. Kā zināms, šobrīd no personas un tās darba devēja veiktajām obligātās sociālās apdrošināšanas iemaksām (turpmāk arī VSAOI) pensiju sistēmā novirza 23,91procentpunktus (%p), savukārt personas kapitālā ieskaitīta tikai 20%p. Ja pensijas kapitālā ieskaitītu visus 23,91%p, tas nozīmētu atvietojuma līmeņa būtisku pieaugumu, turklāt, tas palielinātu personu motivāciju ne tikai uzkrāt apdrošināšanas stāžu, bet arī veikt lielākas iemaksas.
Nav skaidrs, kādēļ virzot tik ļoti būtisku projektu nav vērtētas iespējamās alternatīvas. Piemēram:  
Ieskaitīt personas pensijas kapitālā visu uz pensijām attiecināmo VSAOI daļu (šobrīd 23,91%p);
Pieejamos resursus virzīt, veidojot mērķētu atbalstu personām, kurām darbspējas vecuma periodā ir bijuši objektīvi faktori, kas ir negatīvi ietekmējuši spēju ar pilnu jaudu piedalīties darba tirgū un veikt VSAOI;
Bāzes pensiju nesaistīt ar stāžu, bet veidot kā unificētu valsts atbalstu personām, sasniedzot pensijas vecumu. Tā apmērs varētu būt 50% no sociālā nodrošinājuma pabalsta, 10% no mediānas vai kāds cits lielums.
Ņemot vērā augšminēto, LDDK iebilst pret projekta tālāku virzību LM piedāvātajā redakcijā.

Attiecībā uz Izziņā minēto Labklājības ministrijas argumentu, ka “Absolūta vienlīdzības principa piemērošana sociālo tiesību jomā var radīt nopietnas finansiālas sekas”, jāpaskaidro, ka attiecībā uz piemaksām par stāžu līdz 1996.gadam nav jautājums par kaut ko absolūtu, bet par acīmredzamu, būtisku atšķirīgu attieksmi pēc pensionēšanās (dzimšanas) gada pazīmes. Un, kā jau minēts, sākot ar 2014.gadu atšķirīgai attieksmei nav ne pamatota iemesla, ne legāla pamata.
Attiecībā uz iespējamajām finansiālajām sekām jānorāda, ka, piemēram, 2018.gadā no valsts pamatbudžeta tika piešķirts papildu finansējums piemaksām par stāžu līdz 1996.gadam. Lai novērstu atšķirīgās attieksmes radīto personu tiesību aizskārumu, šie līdzekļi bija jāizmanto piemaksu piešķiršanai visām personām, kurām bija stāžs līdz 1996.gadam, tomēr tie tika izmantoti jau piešķirto piemaksu palielināšanai, tādā veidā palielinot plaisu starp personām, kurām tika piešķirtas piemaksas, un personām, kurām piemaksas netika piešķirtas atšķirīga dzimšanas gada dēļ.
Ņemot vērā augšminēto, pirms jebkādiem jauniem finansiāli ietilpīgiem pasākumiem, vispirms ir jānovērš šobrīd piemaksu jomā pastāvošā diskriminācija pēc pensionēšanās (dzimšanas) gada pazīmes.  
 
Piedāvātā redakcija
-
	Nav ņemts vērā
Ziņojuma mērķis, palielinot vecuma pensiju saņēmējiem piemaksu par stāžu līdz 1995.gada beigām un ieviešot piemaksu par stāžu no 1996.gada 1.janvāra,  ir sniegt papildu atbalstu personām vecumdienās. Tā kā paredzēts šo atbalstu uzsākt ar gados vecākiem pensiju saņēmējiem, tad var likties, ka tiek piemērota atšķirīga attieksme pret pārējiem pensiju saņēmējiem. Taču jāņem vērā, ka vecuma diferencēšanas kritērijs — personu vecums un pakāpeniska personu loka paplašināšana pa vecuma kohortām — ir uzskatāms par objektīvi un saprātīgi pamatotu, jo personām vecumā no 85 gadiem vidēji ir zemāki pensiju apmēri, augstāki veselības aprūpes un aprūpes izdevumi, kā arī ierobežotākas iespējas uzlabot savu materiālo situāciju ar ekonomisku aktivitāti. Vienlaikus šai personu grupai ir mazāka prognozējamā dzīvildze, līdz ar to papildu atbalsta sniegšana ir īpaši nozīmīga sociālās aizsardzības mērķa sasniegšanai.
Sociālo tiesību jomā atšķirīgas attieksmes pamatā ir ideja, ka valsts, nolūkā nodrošināt sociālo taisnīgumu, uzņemas atbildību par tās pilsoņiem, kuru pamatvajadzības tai jāapmierina, ievērojot savā rīcībā esošos resursus. Absolūta vienlīdzības principa piemērošana sociālo tiesību jomā var radīt nopietnas finansiālas sekas. Tas vien, ka persona nebauda kādas konkrētas sociālās tiesības, pats par sevi nerada pamattiesību pārkāpumu. Atšķirīga attieksme personu tiesību pārkāpumu rada tikai tad, ja tai nav pamatota iemesla [sk. Bossuyt M. Should the Strasbourg Court Exercise More Self-Restraint? // Human Rights Law Journal, Vol. 28, No. 9-12 (2007), pp. 325, 329].
Izvērtējot iespējamo personas tiesību aizskārumu attiecībā uz papildu sociālā atbalsta pasākumiem, Satversmes tiesa ir atzinusi, ka tad, ja tiesiskais regulējums attiecas nevis uz personām piešķirtajām, bet tikai gaidāmajām tiesībām, tiesiskās aizsardzības līmenis ir zemāks. Savukārt tad, ja tiesiskais regulējums skar tiesības, kas personām piešķiramas pēc ilgāka laika posma, personām vispār nevar būt izveidojusies pamatota un saprātīga paļāvība uz konkrēta papildu sociālā atbalsta pasākuma saņemšanu (sk. Satversmes tiesas 2009. gada 26. novembra sprieduma lietā Nr. 2009-08-01 24. punktu).
Pakāpeniska personu loka paplašināšana pa vecuma kohortām ir izvēlēta, lai nodrošinātu samērīgu līdzsvaru starp sociālās aizsardzības mērķi un valsts budžeta iespējām. Šāda pieeja ļauj noteikt tās personu grupas, kurām sociālā atbalsta nepieciešamība ir visizteiktākā, vienlaikus nodrošinot fiskāli ilgtspējīgu risinājuma ieviešanu. Tādējādi diferencētā pieeja nav balstīta uz patvaļīgi izvēlētu kritēriju, bet gan uz objektīviem apsvērumiem un nepieciešamību nodrošināt pakāpenisku publisko resursu sadali.
Tika vērtēti arī alternatīvi risinājumi, tomēr konkrētajos fiskālajos apstākļos netika atzīti par piemērotākiem vai samērīgākiem. Piemēram, atbalsta vienlaicīga attiecināšana uz plašāku personu loku prasītu būtiski lielākus valsts budžeta līdzekļus, un radītu nesamērīgu slogu valsts budžetam. Savukārt individuāla ienākumu vai mantiskā stāvokļa izvērtēšana radītu būtisku administratīvo slogu, palielinātu administrēšanas izmaksas un paildzinātu atbalsta piešķiršanas procesu. Lai uzsāktu papildu atbalsta sniegšanu visiem vecuma pensiju saņēmējiem vienlaikus, būtu nepieciešami ievērojami pamatbudžeta līdzekļi, kā rezultātā šāda atbalsta uzsākšana visdrīzāk vispār nebūtu iespējama. Līdz ar to tiek piedāvāts ļoti pakāpenisks risinājums, ņemot vērā valsts pamatbudžeta iespējas un fiskālo telpu.
Vienlaikus jāatzīmē, ka likumdevējs jau iepriekš ir izvēlējies risinājumus, kas tiek realizēti, ņemot vērā personas vecumu. Piemēram, piešķirot vecuma pensiju saņēmējiem piemaksu par stāžu līdz 1995.gada beigām – tās tiek piešķirtas laikā no 2024. līdz 2029.gadam, uzsākot tieši ar vecākajām kohortām. Līdzīgi arī ar pensionēšanās vecuma paaugstināšanu – jaunākiem cilvēkiem ir bijis jāstrādā ilgāk un pensijas piešķiršanas laiks ir vēlāks kā vecākajām paaudzēm.
Līdz ar to secināms, ka pakāpeniska pieeja pa vecuma kohortām konkrētajos apstākļos ir uzskatāma par objektīvi un saprātīgi pamatotu risinājumu izvirzītā mērķa sasniegšanai.

	MK sēdes protokollēmuma projekts
2. Atbalstīt informatīvajā ziņojumā iekļauto risinājumu – pakāpeniski palielināt Latvijā dzīvojošiem vecuma pensiju saņēmējiem piemaksu pie vecuma pensijas par apdrošināšanas stāžu līdz 1995.gada 31.decembrim un ieviest piemaksu par apdrošināšanas stāžu no 1996.gada 1.janvāra. Ar 2027.gada 1.janvāri piedāvājuma realizēšanu uzsākt ar vecuma pensijas saņēmējiem, kuri sasnieguši 85 gadu vecumu un vairāk, un šo personu loku pakāpeniski paplašināt ik pēc trīs gadiem pa piecu gadu kohortām, līdz sasniedz 65 gadu vecumu.

Ņemot vērā, ka jau esošo piemaksu par stāžu līdz 1996.gadam pastāv acīmredzama, būtiska atšķirīga attieksmi pēc pensionēšanās (dzimšanas) gada pazīmes, kam sākot ar 2014.gadu nav ne pamatota iemesla, ne legāla pamata, pirms jebkādiem jauniem finansiāli ietilpīgiem pasākumiem ir jānovērš šobrīd piemaksu jomā pastāvošā diskriminācija pēc pensionēšanās (dzimšanas) gada pazīmes. Tāpat vēl arvien nav atrisināts stāža jautājums sievietēm, kuras deviņdesmito gadu sākumā audzināja bērnus.
Savukārt attiecībā uz pensijas atvietojuma līmeņa paaugstināšanu, noteikti ir jāvērtē alternatīvas, piemēram, visas pensiojai niovirzītās VSAOI daļas, kas ir 23,91 procentpunkts  ieskaitīšana personas  pensijas kapitālā (šobrīd ieskaita tikai 20 procentpunktus).  

4. Lai nodrošinātu nepieciešamo finansējumu protokollēmuma 2.punktā atbalstītajam risinājumam, Labklājības ministrijai sagatavot prioritārā pasākuma pieteikumu un iesniegt Finanšu ministrijā un Valsts kancelejā.
	Iebildums (LDDK - 28.05.2026.)
Līdz brīdim, kamēr nav novērsta acīmredzamā, būtiskā atšķirīgā attieksme pēc pensionēšanās (dzimšanas) gada pazīmes, visi pensiju sistēmai papildus pieejamie finanšu resursi ir novirzāmi atšķirīgās attieksmes novēršanai. 

5. Jautājums par papildu finansējuma piešķiršanu protokollēmuma 2.punkta atbalstītā risinājuma īstenošanai skatāms Ministru kabinetā likumprojekta par valsts budžetu kārtējam gadam un budžeta ietvaru kārtējam un turpmākajiem gadiem sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

	Iebildums (FM - 21.05.2026.)
Informatīvā ziņojuma projektā piedāvātais risinājums paredz, ka nepieciešami papildu izdevumi no valsts pamatbudžeta no 13,4 milj. euro 2027.gadam līdz 942,5 milj. euro 2051.gadam.

Fiskālās disciplīnas likuma 9. pantā ir noteikts, ka, ja Ministru kabinets iesniedz Saeimā izskatīšanai likumprojektu vai apstiprina normatīvo aktu, kas izraisa valsts budžeta likumā noteikto ietvara maksimāli pieļaujamo valsts budžeta izdevumu pārsniegumu vai kas izraisa valsts budžeta likumā plānoto valsts budžeta ieņēmumu samazinājumu, Ministru kabinets vienlaikus iesniedz Saeimai arī likumprojektu vai likumprojektus, vai nodrošina, ka vienlaikus stājas spēkā arī tāds normatīvais akts vai tādi normatīvie akti, kas kompensē izdevumu pieaugumu vai ieņēmumu samazinājumu. Kompensēšana notiek, palielinot ieņēmumus vai samazinot izdevumus.

Attiecībā uz nākamā vidēja termiņa budžeta ietvara periodu norādām, ka Ministru kabineta 14.04.2026. sēdē ir izskatīts informatīvais ziņojums "Latvijas Fiskāli strukturālā plāna 2025.-2028. gadam 2026. gada Progresa ziņojums" un ar to ir pieņemts zināšanai, ka pie šī brīža prognozēm un atbilstoši definētajiem fiskālajiem nosacījumiem, novērtētā indikatīvā 2027.-2030. gada budžeta ietvara sagatavošanai pieejamā fiskālā telpa pozitīva tikai 2027. gadā ir 80,3 milj. euro, bet parējos gados tā ir negatīva, proti, 2028. gadā -153,3 milj. euro, 2029. gadā -191,1 milj. euro un 2030. gadā -883,5 milj. euro, kas nozīmē, ka papildu finansējums turpmākajiem gadiem bez kompensējošiem pasākumiem, kas, lai nodrošinātu atbilstību fiskālajiem nosacījumiem, primāri sedz negatīvo fiskālo telpu, nebūs pieejams. Pat pieņemot, ka tuvākajā laikā izdosies atrisināt konflikta situāciju Tuvajos Austrumos, šīs krīzes situācijas seku noregulēšanai būs nepieciešams zināms laika periods, attiecīgi aktuālās prognozes nedod pamatu uzskatam, ka situācija ar pieejamās fiskālās telpas apmēru ievērojami uzlabosies rudens posmā.

Attiecīgi nav atbalstāma informatīvā ziņojuma projekta virzība, kamēr nav noteikti papildus izdevumus kompensējošie pasākumi, kas stātos spēkā vienlaikus ar risinājumā paredzētajiem likumu grozījumiem. Ņemot vērā informatīvā ziņojuma projektā piedāvātā risinājuma fiskālās ietekmes mērogu ilgtermiņā, piedāvātajam kompensējošam pasākumam/pasākumiem arī jābūt ilgtspējīgam.

Ņemot vērā minēto, svītrojams MK sēdes protokollēmuma projekta 2., 3., 4., 5. un 6.punkts un precizējams informatīvā ziņojuma projekts.
 
Piedāvātā redakcija
-
	Nav ņemts vērā
Informatīvais ziņojums „Par bāzes pensijas attīstības iecerēm” sagatavots saskaņā ar Ministru kabineta 2025.gada 22.septembra sēdē uzdoto uzdevumu - Labklājības ministrijai sagatavot un labklājības ministram līdz 2026. gada 28. maijam iesniegt izskatīšanai Ministru kabinetā informatīvo ziņojumu par bāzes pensijas attīstības iecerēm (protokols nr.38; 1§; 38.p.).
Papildu atbalsta sniegšanu vecumdienās nedrīkstētu ieviest nosakot kādus citus ierobežojumus vai maksājumus, kas vienlaikus ietekmētu pensionāru vai citu personu ieguvumu. Ja valsts palielina ienākumus vecumdienās, tad nevar vienlaikus ieviest pasākumus, kas šo pieaugumu neitralizē. Piemēram, par nepieļaujamu kompensējošu pasākumu nevar uzskatīt palielinot nodokļus pensionāriem, vai samazinot kādus citus sociālos pabalstus vai ieviest jaunus maksājumus, kas samazina reālo ieguvumu. Līdz ar to uzskatām, ka ienākumu paaugstināšana vecuma pensijas saņēmējiem nebūtu saistāma ar kādiem citiem kompensējošiem pasākumiem, īpaši ņemot vērā valsts pamatbudžeta iespējas un fiskālo telpu piemaksu pilnveidošanas modeļa ieviešana ir piedāvāta ļoti “lēzena” 12 gadu laikā līdz visiem vecuma pensijas saņēmējiem piemaksa par stāžu līdz 1995.gadam būs palielināta un noteikta arī piemaksa par stāžu no 1996.gada.
 
	Informatīvais ziņojums
-

	7.
	Informatīvais ziņojums
Par bāzes pensijas attīstības iecerēm
	Iebildums (TM - 22.05.2026.)
Informatīvajā ziņojumā ir sniegts sākotnējs pamatojums piedāvātajai pakāpeniskajai pieejai, tostarp norādot, ka papildu atbalsta sniegšanu paredzēts uzsākt ar personām vecumā 85 gadi un vairāk, jo šai personu grupai ir zemākie pensiju apmēri un mazāka dzīvildze, kā arī ņemot vērā valsts pamatbudžeta iespējas un fiskālo telpu. Vienlaikus, lai mazinātu iespējamos Latvijas Republikas Satversmes 91. pantā ietvertā tiesiskās vienlīdzības principa piemērošanas riskus, lūdzam ziņojumā skaidri definēt piedāvātās diferencētās pieejas mērķi un pamatojumu, skaidrojot, kāpēc izvēlētais diferencēšanas kritērijs — personu vecums un pakāpeniska personu loka paplašināšana pa vecuma kohortām — ir uzskatāms par objektīvi un saprātīgi pamatotu risinājumu izvirzītā mērķa sasniegšanai, kā arī skaidrot, vai tas ar šo risinājumu tiek sasniegts.
Skaidrojumā būtu sasaistāmi piedāvātā risinājuma mērķi, izvēlētie diferencēšanas kritēriji, pensijas apmēra un dzīvildzes dati, kā arī valsts budžeta iespējas, lai pamatotu, ka risinājums nodrošina taisnīgu līdzsvaru starp dažādām vecuma pensijas saņēmēju grupām. Papildus lūdzam skaidrot, vai, izvēloties atbalsta saņēmēju secību, ir vērtēts, ka arī citās vecuma grupās var būt personas ar zemiem ienākumiem vai līdzīgu sociālo nepieciešamību, un kāpēc piedāvātais vecuma kohortu modelis šādos apstākļos tomēr ir uzskatāms par objektīvi un saprātīgi pamatotu. Šāds skaidrojums būtu nepieciešams, lai pamatotu, ka atšķirīgā attieksme pret salīdzināmām personu grupām ir vērsta uz iepriekš definēta leģitīma mērķa sasniegšanu un nerada nepamatotus Satversmes 91. panta piemērošanas riskus.
Piedāvātā redakcija
-
	Ņemts vērā
Ziņojumā izvēlēts piedāvājums – pakāpeniski palielināt vecuma pensiju saņēmējiem piemaksu par stāžu līdz 1995.gada beigām par 0,50 eiro un ieviest piemaksu par stāžu no 1996.gada 1.janvāra un šo pasākumu uzsākot ar 85 un vecākām personām. Personu loks tiktu pakāpeniski paplašināts ik pēc trīs gadiem pa piecu gadu kohortām, līdz sasniedz 65 gadu vecumu un visiem vecuma pensiju saņēmējiem piemaksa par stāžu līdz 1995.gada beigām ir palielināta, un ir noteikta arī piemaksa par stāžu no 1996.gada 1.janvāra.
Vecuma diferencēšanas kritērijs — personu vecums un pakāpeniska personu loka paplašināšana pa vecuma kohortām — ir uzskatāms par objektīvi un saprātīgi pamatotu, jo personām vecumā no 85 gadiem vidēji ir zemāki pensiju apmēri, augstāki veselības aprūpes un aprūpes izdevumi, kā arī ierobežotākas iespējas uzlabot savu materiālo situāciju ar ekonomisku aktivitāti. Vienlaikus šai personu grupai ir mazāka prognozējamā dzīvildze, līdz ar to papildu atbalsta sniegšana ir īpaši nozīmīga sociālās aizsardzības mērķa sasniegšanai.
Pakāpeniska personu loka paplašināšana pa vecuma kohortām ir izvēlēta, lai nodrošinātu samērīgu līdzsvaru starp sociālās aizsardzības mērķi un valsts budžeta iespējām. Šāda pieeja ļauj noteikt tās personu grupas, kurām sociālā atbalsta nepieciešamība ir visizteiktākā, vienlaikus nodrošinot fiskāli ilgtspējīgu risinājuma ieviešanu. Tādējādi diferencētā pieeja nav balstīta uz patvaļīgi izvēlētu kritēriju, bet gan uz objektīviem apsvērumiem un nepieciešamību nodrošināt pakāpenisku publisko resursu sadali.
Tika vērtēti arī alternatīvi risinājumi, tomēr konkrētajos fiskālajos apstākļos netika atzīti par piemērotākiem vai samērīgākiem. Piemēram, atbalsta vienlaicīga attiecināšana uz plašāku personu loku prasītu būtiski lielākus valsts budžeta līdzekļus, un radītu nesamērīgu slogu valsts budžetam. Savukārt individuāla ienākumu vai mantiskā stāvokļa izvērtēšana radītu būtisku administratīvo slogu, palielinātu administrēšanas izmaksas un paildzinātu atbalsta piešķiršanas procesu.
Vienlaikus jāatzīmē, ka likumdevējs jau iepriekš ir izvēlējies risinājumus, kas tiek realizēti, ņemot vērā personas vecumu. Piemēram, piešķirot vecuma pensiju saņēmējiem piemaksu par stāžu līdz 1995.gada beigām – tās tiek piešķirtas laikā no 2024. līdz 2029.gadam, uzsākot tieši ar vecākajām kohortām. Līdzīgi arī ar pensionēšanās vecuma paaugstināšanu – jaunākiem cilvēkiem ir bijis jāstrādā ilgāk un pensijas piešķiršanas laiks ir vēlāks kā vecākajām paaudzēm.
Līdz ar to secināms, ka pakāpeniska pieeja pa vecuma kohortām konkrētajos apstākļos ir uzskatāma par objektīvi un saprātīgi pamatotu risinājumu izvirzītā mērķa sasniegšanai.
 
	Informatīvais ziņojums
-

	8.
	Informatīvais ziņojums
Par bāzes pensijas attīstības iecerēm
	Iebildums (LDDK - 22.05.2026.)
Latvijas Darba devēju konfederācija (LDDK) ir iepazinusies ar Labklājības ministrijas (LM) precizēto informatīvā ziņojuma projektu „Par bāzes pensijas attīstības iecerēm”” (turpmāk Projekts) un uztur iebildumus pret projektu.

Pamatojums

LM norāda, ka Informatīvā ziņojuma mērķis ir piedāvāt bāzes pensijas ieviešanas modeli, kas nodrošinātu taisnīgumu pret visiem vecuma pensijas saņēmējiem, neatkarīgi no laika, kad piešķirta pensija.
Jānorāda, ka priekšlikums uzsākt jaunu piemaksu ieviešanu pirms ir novērsta diskriminācija pēc pensionēšanās (dzimšanas)  gada pazīmes attiecībā uz piemaksu par stāžu līdz 1996.gadam, patiesībā ir pretrunā ar taisnīguma principu.
Sākot ar 2012.gadu Latvijā ir izveidojusies situācija, ka piemaksas par stāžu personām piešķir pēc pensionēšanās gada pazīmes, kas savukārt izriet no personas dzimšanas gada. Pēc būtības tā ir diskriminācija pēc personas dzimšanas gada pazīmes. Par šo atšķirīgo attieksmi 2012.gadā Satversmes tiesā tika ierosināta lieta Nr. 2012-12-01.
Izvērtējot lietas apstākļus, Satversmes tiesa secināja, ka izskatāmajā lietā apstrīdētās normas kontekstā vienādos un salīdzināmos apstākļos atrodas visas tās personas, kurām ir līdz 1995. gada 31. decembrim uzkrāts apdrošināšanas stāžs un tiesības uz valsts pensiju [2013. gada 13. februāra spriedums lietā Nr. 2012-12-01; punkts 14.2.2.]. 
Gan personām, kurām pensija piešķirta līdz apstrīdētajā normā paredzētajam termiņam – 2011. gada 31. decembrim, gan personām, kurām pensija piešķirta pēc šā datuma, ir apdrošināšanas stāžs, kas uzkrāts līdz 1995. gada 31. decembrim. Savukārt piemaksa maksājama tikai vienai šo personu grupai, proti, personām, kurām pensija piešķirta līdz 2011. gada 31. decembrim. Otrai personu grupai nav tiesību uz piemaksu. Līdz ar to apstrīdētā norma ir radījusi atšķirīgu attieksmi pret personu grupām, kuras atrodas vienādos un salīdzināmos apstākļos [14.2.2.].
Vienlaikus, ņemot vērā Labklājības ministrijas un Saeimas argumentus par to, ka piemaksu izmaksāšana visiem pensionāriem, kuriem ir apdrošināšanas stāžs, kas uzkrāts līdz 1995. gada 31. decembrim, apdraudētu speciālā budžeta ilgtspēju [14.2.3.],  Satversmes tiesa pieļāva atšķirīgās attieksmes pastāvēšanu, jo atšķirīgajai attieksmei ir  leģitīmajam mērķis -  nodrošināt speciālā budžeta ilgtspēju, kas atbilst– citu personu tiesību aizsardzībai.
Ņemot vērā, ka sākot ar 2014.gadu piemaksas vairs neizmaksā no speciālā budžeta, tad  atšķirīgo attieksmi pieļaujošais leģitīmais mērķis -  nodrošināt speciālā budžeta ilgtspēju – vairs nepastāv. Līdz ar to, sākot ar 2014.gadu atšķirīgā attieksme pret pensionāriem, kuriem ir apdrošināšanas stāžs, kas uzkrāts līdz 1995. gada 31. decembrim, ir diskriminējoša pēc dzimšanas gada pazīmes un antikonstitucionāla.
Papildus jānorāda, ka arī tad, kad piemaksām tika piesaistīti papildus resursi, tie netika izmantoti, lai novērstu atšķirīgo attieksmi, bet – indeksējot jau piešķirtās pensijas, atšķirīgo attieksmi vēl vairāk pastiprinātu. Šobrīd piemaksu indeksācijas rezultātā tās ir pieaugušas 2,58 reizes, tajā pašā laikā 22% no personām, kurām ir stāžs līdz 1996.gadam, vēl arvien nesaņem piemaksas.  
Šobrīd notiek virzība uz diskriminācijas novēršanu, kas ierobežoto finanšu resursu dēļ notiek pakāpeniski. 2027.gadā plānots piešķirt piemaksas personām, kuras pensionējās 2021.; 2022. un 2023.gadā; 2028.gadā plānots piešķirt piemaksas personām, kuras pensionējās 2024.; 2025. un 2026.gadā, savukārt 2029.gadā plānots piešķirt piemaksas personām, kuras pensionējās 2027.; 2028. un 2029.gadā. Ja LM atrod jebkādus papildus līdzekļus, tad vispirms ir jānovērš šobrīd pastāvošā diskriminācija attiecībā uz personām, kuras pensionējās laika posmā no 2024.gada. Ņemot vērā augšminēto, LM  piedāvātais Bāzes pensiju modelis nav vērsts uz taisnīgumu, bet pretēji tam.
Papildus jānorāda, ka Projektā arī Bāzes pensijas piešķiršana absolūti nepamatoti ir paredzēta lēcienveidīga piešķiršana – katros trijos gados pa piecu gadu kohortēm, kas arī palielina nevienlīdzību pēc dzimšanas gada pazīmes.


Attiecībā uz piedāvāto modeli jāpaskaidro, ka kopš 1996.gada ir ieviesta pensiju kapitāla sistēma, kuras ietvaros katra persona veido savu pensijas uzkrājumu. Tātad – pensijas lielums ir atkarīgs no pašas personas ieguldījuma. LM piedāvātais modelis ir vērsts uz to personu ienākumu palielināšanu, kurām nav bijuši periodi, kad tās objektīvu iemeslu dēļ (piemēram, bērnu aprūpe, invaliditāte u.c.) nevarēja piedalīties darba tirgū. LM piedāvātais modelis ir vērsts uz ienākumu nevienlīdzības palielināšanos starp pirmo un otro sociālo grupu.
Piemēram, vēl arvien nav atrisināts jautājums par darba stāžu sievietēm, kuras deviņdesmito gadu sākumā audzināja bērnus un paļāvās, ka šis laiks tiks ieskaitīts darba stāžā. Ieviešot LM piedāvāto Bāzes pensiju modeli veidosies kārtējais paradokss, ka tieši tās sievietes, kuras ir uzaudzinājušas nākotnes nodokļu maksātājus un pensiju sistēmas uzturētājus, saņems ne tikvien mazāku pensiju, bet arī mazāku Bāzes pensiju.
Attiecībā uz LM norādi par sagaidāmo atvietojuma līmeņa samazināšanos, jānorāda, ka to vislabāk ir risināt ieskaitot personas individuālajā kapitālā visu pensijām novirzīto sociālās apdrošināšanas iemaksu daļu, kas ļautu būtiski palielināt pirmā līmeņa pensiju. Kā zināms, šobrīd no personas un tās darba devēja veiktajām obligātās sociālās apdrošināšanas iemaksām (turpmāk arī VSAOI) pensiju sistēmā novirza 23,91procentpunktus (%p), savukārt personas kapitālā ieskaitīta tikai 20%p. Ja pensijas kapitālā ieskaitītu visus 23,91%p, tas nozīmētu atvietojuma līmeņa būtisku pieaugumu, turklāt, tas palielinātu personu motivāciju ne tikai uzkrāt apdrošināšanas stāžu, bet arī veikt lielākas iemaksas.
Nav skaidrs, kādēļ virzot tik ļoti būtisku projektu nav vērtētas iespējamās alternatīvas. Piemēram:  
Ieskaitīt personas pensijas kapitālā visu uz pensijām attiecināmo VSAOI daļu (šobrīd 23,91%p);
Pieejamos resursus virzīt, veidojot mērķētu atbalstu personām, kurām darbspējas vecuma periodā ir bijuši objektīvi faktori, kas ir negatīvi ietekmējuši spēju ar pilnu jaudu piedalīties darba tirgū un veikt VSAOI;
Bāzes pensiju nesaistīt ar stāžu, bet veidot kā unificētu valsts atbalstu personām, sasniedzot pensijas vecumu. Tā apmērs varētu būt 50% no sociālā nodrošinājuma pabalsta, 10% no mediānas vai kāds cits lielums.
Ņemot vērā augšminēto, LDDK iebilst pret projekta tālāku virzību LM piedāvātajā redakcijā.

 
Piedāvātā redakcija
-
	Nav ņemts vērā
Uzskatām, ka piemaksas piešķiršana pie visām vecuma pensijām un tās apmēra noteikšana atbilstoši personas kopējam individuālajam apdrošināšanas stāžam būtu taisnīga pret visiem vecuma pensijas saņēmējiem.
Uzsākot pakāpeniski palielināt vecuma pensiju saņēmējiem piemaksu par stāžu līdz 1995.gada beigām par 0,50 eiro un ieviest piemaksu par stāžu no 1996.gada 1.janvāra personām, kuras sasniegušas 85 gadu vecumu un vairāk, jāatzīmē, ka visām šīm personām piemaksa par stāžu līdz 1995.gada beigām jau ir piešķirta. Respektīvi šajā vecuma grupā nav personu, kurām šāda piemaksa nav un ir stāžs līdz 1995.gada 31.decembrim. Piemaksu pilnveidošanas modeļa ieviešana ir piedāvāta ļoti “lēzena” 12 gadu laikā līdz visiem vecuma pensijas saņēmējiem piemaksa par stāžu līdz 1995.gadam būs palielināta un noteikta arī piemaksa par stāžu no 1996.gada.
Norādām, ka, nosakot kādu konstantu apmēru kā bāzes pensiju visiem vecuma pensijas saņēmējiem, būtu nepieciešami ievērojami pamatbudžeta līdzekļi, kā rezultātā šāda atbalsta uzsākšana visdrīzāk vispār nebūtu iespējama. Līdz ar to tiek piedāvāts ļoti pakāpenisks risinājums, ņemot vērā valsts pamatbudžeta iespējas un fiskālo telpu.
Vienlaikus informējam, ka Labklājības ministrija gatavo vairākus priekšlikumus prioritārajiem pasākumiem 2027. gada budžetā, kas skar gan atbalstu ģimenēm ar bērniem, gan viņu pensiju nodrošinājumu nākotnē.
	Informatīvais ziņojums
-

	9.
	MK sēdes protokollēmuma projekts
1. Pieņemt zināšanai iesniegto informatīvo ziņojumu.
	Iebildums (LDDK - 22.05.2026.)
LDDK iebilst pret projekta tālāku virzību. 
Piedāvātā redakcija
-
	Nav ņemts vērā
Skat. pamatojumu pie 3.iebilduma.
	MK sēdes protokollēmuma projekts
1. Pieņemt zināšanai iesniegto informatīvo ziņojumu.

	10.
	Informatīvais ziņojums
Par bāzes pensijas attīstības iecerēm
	Priekšlikums (LFNA - 21.05.2026.)
Finanšu nozares asociācija (FNA) konceptuāli atbalsta mērķi uzlabot pensiju pietiekamību. Vienlaikus FNA uztur iepriekš pausto pozīciju, uzsverot, ka piedāvātais “bāzes pensijas” modelis rada būtiskus fiskālās ilgtspējas riskus un šobrīd informatīvais ziņojums nepietiekami pamato, kā šie riski tiks novērsti.

Piedāvātais modelis pēc būtības paredz vienveidīgu pieeju plašai sabiedrības grupai, nepietiekami diferencējot atbalstu pēc faktiskās vajadzības un pensijas apmēra. Tā rezultātā instruments var būt mazāk efektīvs attiecībā uz galveno problēmu: zemu pensiju un nabadzības risku noteiktās iedzīvotāju grupās.

Vienlaikus informatīvajā ziņojumā nav pietiekami analizēta piedāvātā risinājuma mijiedarbība ar esošajiem pensiju sistēmas instrumentiem. Esošajā sistēmā jau pastāv vairāki mehānismi pensiju adekvātuma uzlabošanai, tostarp piemaksas par stāžu un pakāpeniska to atjaunošana, kā arī citi sociālā atbalsta instrumenti. Līdz ar to nav skaidri pamatots, kā piedāvātais modelis papildina vai aizvieto esošos risinājumus un vai netiek radīta instrumentu pārklāšanās. Papildus uzmanība pievēršama piedāvātajam ieviešanas mehānismam, kas balstās uz pakāpenisku paplašināšanu. Ziņojumā nav pietiekami izvērtēts, vai tā nodrošina vienlīdzīgu un savlaicīgu piekļuvi atbalstam un vai nerada situācijas, kurās daļa personu atbalstu nesaņem vispār.

FNA ieskatā būtisks trūkums ir arī skaidru politikas izvēles kritēriju neesamība. Ziņojumā nav pietiekami strukturēti izvērtēts, kāpēc izvēlēts tieši šāds modelis, nevis citi iespējamie risinājumi (kas tiek minēti izziņā kā vērtēti), tai skaitā:
1. mērķēti atbalsta mehānismi zemāko pensiju saņēmējiem;
2. esošo instrumentu pilnveide, pirms tiek ieviests jauns universāls mehānisms.

Ņemot vērā minēto, FNA ieskatā piedāvātais risinājums pašreizējā redakcijā prasa papildu konceptuālu izstrādi. Aicinām Labklājības ministriju:
1. skaidri definēt mērķi un mērķa grupu;
2. izvērtēt piedāvātā risinājuma mijiedarbību ar esošajiem pensiju sistēmas instrumentiem;
3. sniegt strukturētu alternatīvo risinājumu salīdzinājumu ar skaidriem izvēles kritērijiem;
4. izvērtēt ieviešanas mehānisma ietekmi uz vienlīdzību un pieejamību dažādām iedzīvotāju grupām.
Piedāvātā redakcija
-
	Ņemts vērā
Ziņojuma mērķis, palielinot vecuma pensiju saņēmējiem piemaksu par stāžu līdz 1995.gada beigām un ieviešot piemaksu par stāžu no 1996.gada 1.janvāra,  ir sniegt papildu atbalstu personām vecumdienās. Tā kā paredzēts šo atbalstu uzsākt ar gados vecākiem pensiju saņēmējiem, tad var likties, ka tiek piemērota atšķirīga attieksme pret pārējiem pensiju saņēmējiem. Taču jāņem vērā, ka vecuma diferencēšanas kritērijs — personu vecums un pakāpeniska personu loka paplašināšana pa vecuma kohortām — ir uzskatāms par objektīvi un saprātīgi pamatotu, jo personām vecumā no 85 gadiem vidēji ir zemāki pensiju apmēri, augstāki veselības aprūpes un aprūpes izdevumi, kā arī ierobežotākas iespējas uzlabot savu materiālo situāciju ar ekonomisku aktivitāti. Vienlaikus šai personu grupai ir mazāka prognozējamā dzīvildze, līdz ar to papildu atbalsta sniegšana ir īpaši nozīmīga sociālās aizsardzības mērķa sasniegšanai.
Sociālo tiesību jomā atšķirīgas attieksmes pamatā ir ideja, ka valsts, nolūkā nodrošināt sociālo taisnīgumu, uzņemas atbildību par tās pilsoņiem, kuru pamatvajadzības tai jāapmierina, ievērojot savā rīcībā esošos resursus. Absolūta vienlīdzības principa piemērošana sociālo tiesību jomā var radīt nopietnas finansiālas sekas. Tas vien, ka persona nebauda kādas konkrētas sociālās tiesības, pats par sevi nerada pamattiesību pārkāpumu. Atšķirīga attieksme personu tiesību pārkāpumu rada tikai tad, ja tai nav pamatota iemesla [sk. Bossuyt M. Should the Strasbourg Court Exercise More Self-Restraint? // Human Rights Law Journal, Vol. 28, No. 9-12 (2007), pp. 325, 329].
Izvērtējot iespējamo personas tiesību aizskārumu attiecībā uz papildu sociālā atbalsta pasākumiem, Satversmes tiesa ir atzinusi, ka tad, ja tiesiskais regulējums attiecas nevis uz personām piešķirtajām, bet tikai gaidāmajām tiesībām, tiesiskās aizsardzības līmenis ir zemāks. Savukārt tad, ja tiesiskais regulējums skar tiesības, kas personām piešķiramas pēc ilgāka laika posma, personām vispār nevar būt izveidojusies pamatota un saprātīga paļāvība uz konkrēta papildu sociālā atbalsta pasākuma saņemšanu (sk. Satversmes tiesas 2009. gada 26. novembra sprieduma lietā Nr. 2009-08-01 24. punktu).
Pakāpeniska personu loka paplašināšana pa vecuma kohortām ir izvēlēta, lai nodrošinātu samērīgu līdzsvaru starp sociālās aizsardzības mērķi un valsts budžeta iespējām. Šāda pieeja ļauj noteikt tās personu grupas, kurām sociālā atbalsta nepieciešamība ir visizteiktākā, vienlaikus nodrošinot fiskāli ilgtspējīgu risinājuma ieviešanu. Tādējādi diferencētā pieeja nav balstīta uz patvaļīgi izvēlētu kritēriju, bet gan uz objektīviem apsvērumiem un nepieciešamību nodrošināt pakāpenisku publisko resursu sadali.
Tika vērtēti arī alternatīvi risinājumi, tomēr konkrētajos fiskālajos apstākļos netika atzīti par piemērotākiem vai samērīgākiem. Piemēram, atbalsta vienlaicīga attiecināšana uz plašāku personu loku prasītu būtiski lielākus valsts budžeta līdzekļus, un radītu nesamērīgu slogu valsts budžetam. Savukārt individuāla ienākumu vai mantiskā stāvokļa izvērtēšana radītu būtisku administratīvo slogu, palielinātu administrēšanas izmaksas un paildzinātu atbalsta piešķiršanas procesu. Lai uzsāktu papildu atbalsta sniegšanu visiem vecuma pensiju saņēmējiem vienlaikus, būtu nepieciešami ievērojami pamatbudžeta līdzekļi, kā rezultātā šāda atbalsta uzsākšana visdrīzāk vispār nebūtu iespējama. Līdz ar to tiek piedāvāts ļoti pakāpenisks risinājums, ņemot vērā valsts pamatbudžeta iespējas un fiskālo telpu.
Vienlaikus jāatzīmē, ka likumdevējs jau iepriekš ir izvēlējies risinājumus, kas tiek realizēti, ņemot vērā personas vecumu. Piemēram, piešķirot vecuma pensiju saņēmējiem piemaksu par stāžu līdz 1995.gada beigām – tās tiek piešķirtas laikā no 2024. līdz 2029.gadam, uzsākot tieši ar vecākajām kohortām. Līdzīgi arī ar pensionēšanās vecuma paaugstināšanu – jaunākiem cilvēkiem ir bijis jāstrādā ilgāk un pensijas piešķiršanas laiks ir vēlāks kā vecākajām paaudzēm.
Norādām, ka lielāka atbalsta sniegšana personām ar lielāku ar apdrošināšanas stāžu, ietekmē arī pensiju 2.līmeņa darbību, jo ja personai  ir lielāks stāžs, jo ilgāk attiecīgi persona piedalījusies valsts fondēto pensiju shēmā.

 
	Informatīvais ziņojums

	11.
	Informatīvais ziņojums
Par bāzes pensijas attīstības iecerēm
	Iebildums (TM - 07.05.2026.)
Informatīvā ziņojuma 4.nodaļā norādīts, ka "arī izdienas pensiju saņēmējiem no valsts pamatbudžeta tiek nodrošināta starpības izmaksa starp vecuma un izdienas pensiju, ja iepriekš saņemtā izdienas pensija ir lielāka par vecuma pensiju. Ieviešot jaunu piemaksu par apdrošināšanas stāžu no 1996.gada, tā būtu jāņem vērā, nodrošinot šos atvieglojumus pensiju apmēros". Informatīvā ziņojuma tekstā un Ministru kabineta sēdes protokollēmumā noteikts, ka nepieciešami grozījumi likumos, t.sk., Tiesnešu un prokuroru speciālās pensijas likumā. Informatīvā ziņojuma 1.nodaļā noteikts, ka "”Bāzes” pensijas ieviešana palielinātu ienākumus visiem vecuma pensijas saņēmējiem, kas nodrošinātu lielāku pensijas apmēra pietiekamību vecumdienās", proti, regulējums tieši attiecas uz vecuma pensijas apmēru. Ņemot vērā, ka nupat noslēgusies apjomīgas izdienas pensiju reforma, kuras ietvaros tika veikti būtiski grozījumi izdienas pensiju likumos, uzskatām, nav ne pamatots, ne nepieciešams šobrīd atkārtoti iniciēt visu izdienas pensiju likumu atvēršanu. Aicinām izvērtēt iespēju nepieciešamo normatīvo regulējumu par "bāzes" pensijas attiecināšanu uz gadījumiem, kad persona saņem izdienas vai speciālo pensiju, ietvert likumā, kurā tiktu noteiktas bāzes pensijas izmaiņas, proti, paredzot, ka minētās izmaiņas ņemamas vērā, aprēķinot izdienas vai speciālo pensiju normatīvajos aktos noteiktajā kārtībā.  
Piedāvātā redakcija
Atbilstoši izteiktajam iebildumam, lūgums precizēt informatīvā ziņojuma 4.nodaļas 10.punktu un Ministru kabineta sēdes protokollēmuma projekta 3.punktu.
	Ņemts vērā
Piekrītam, ka ir risks atvērt visus speciālos izdienas pensiju likumus, taču, ieviešot piemaksu par apdrošināšanas stāžu, kas uzkrāts no 1996.gada, tas ietekmē izdienas pensijas starpības izmaksu, sasniedzot vecuma pensijas piešķiršanai nepieciešamo vecumu. Jau šobrīd speciālajos izdienu pensiju likumos ir noteikts kā tiek aprēķināta starpība, kas izmaksājama no valsts pamatbudžeta, t.i. izdienas pensiju samazina par piešķirtās vecuma pensijas apmēru un piešķirtās mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts). Ja turpmāk tiks piešķirta arī piemaksa par apdrošināšanas stāžu, kas uzkrāts no 1996.gada, tad arī tā būtu jāņem vērā. Ja tiks atbalstīts risinājums par piemaksu pilnveidošanas modeli, tad visi likumu grozījumi tiks iesniegti vienotā pakotnē, kas mazina risku veikt arī citus grozījumus izdienu un speciālo pensiju likumos.
	Informatīvais ziņojums
-

	12.
	Informatīvais ziņojums
Par bāzes pensijas attīstības iecerēm
	Iebildums (TM - 07.05.2026.)
Lūdzam papildināt informatīvo ziņojumu ar izvērtējumu par piedāvāto risinājumu ietekmi uz cilvēka pamattiesībām, tajā skaitā par Latvijas Republikas Satversmes 91. pantā ietvertā tiesiskās vienlīdzības principa un Latvijas Republikas Satversmes 109. pantā ietverto tiesību uz sociālo nodrošinājumu ievērošanu.
Ja tiek secināts, ka piedāvātais risinājums rada vai var radīt personu pamattiesību ierobežojumu, informatīvajā ziņojumā nepieciešams izvērtēt un objektīvi pamatot:
1. vai attiecīgais ierobežojums tiks noteikts ar likumu vai uz likuma pamata;
2. kāds ir ierobežojuma leģitīmais mērķis un kāpēc šāda ierobežojuma noteikšana ir nepieciešama;
3. vai ierobežojums ir nepieciešams demokrātiskā sabiedrībā un vai tas ir samērīgs ar sasniedzamo mērķi;
4. vai izvēlētais līdzeklis ir piemērots leģitīmā mērķa sasniegšanai;
5. vai nepastāv citi personu pamattiesības mazāk ierobežojoši līdzekļi, ar kuriem leģitīmo mērķi būtu iespējams sasniegt līdzvērtīgā kvalitātē;
6. vai sabiedrības ieguvums no piedāvātā risinājuma ir lielāks par personām nodarīto kaitējumu, īpaši ņemot vērā, ka risinājums 7. attiecas uz pensijas vecuma personām un tiesību īstenošanas atlikšana var radīt neatgriezeniskas sekas.
Vienlaikus lūdzam informatīvajā ziņojumā ietvert atsevišķu izvērtējumu par tiesiskās vienlīdzības principa ievērošanu, tajā skaitā objektīvi pamatojot vismaz šādus aspektus:
1. kuras personu grupas atrodas vienādos vai pēc noteiktiem kritērijiem salīdzināmos apstākļos;
2. vai pret šīm personu grupām tiek paredzēta vienāda vai atšķirīga attieksme;
3. kāda tieši atšķirīga attieksme tiek radīta, tostarp attiecībā uz tiesību īstenošanas sākuma termiņu;
4. kāds ir šīs atšķirīgās attieksmes leģitīmais mērķis;
5. vai atšķirīgajai attieksmei ir objektīvs un saprātīgs pamats;
6. vai izvēlētais risinājums ir piemērots, nepieciešams un samērīgs;
7. vai pakāpeniskā ieviešana pa vecuma kohortām nerada situāciju, kurā daļai personu paredzētais atbalsts netiek vienkārši izmaksāts vēlāk, bet faktiski netiek nodrošināts vispār, jo persona var nenodzīvot līdz attiecīgās kohortas ieviešanas gadam;
8. vai nav nepieciešams paredzēt īsāku pārejas periodu, daļēju vienlaicīgu izmaksu visām attiecīgajām personām, kompensējošu mehānismu, izmaksu ar atpakaļejošu spēku vai prioritātes noteikšanu pēc pensijas apmēra un sociālās nepieciešamības, nevis tikai pēc personas vecuma.
Informatīvā ziņojuma pašreizējā redakcijā nav pietiekami pamatots, ka piedāvātais pakāpeniskās ieviešanas modelis nodrošina Latvijas Republikas Satversmes 91. pantā ietvertā tiesiskās vienlīdzības principa ievērošanu. Ziņojumā nav identificētas salīdzināmās personu grupas un nav pietiekami izvērtēts, vai atšķirīga tiesību īstenošanas laika noteikšana pa vecuma kohortām ir objektīvi un saprātīgi pamatota, nepieciešama un samērīga.
Lai gan vecuma kritērija izmantošana var būt saistīta ar leģitīmu mērķi — prioritāri sniegt atbalstu vecākām personām ar augstāku sociālo risku — informatīvajā ziņojumā nepieciešams objektīvi pamatot, kāpēc izvēlēts tieši šāds ieviešanas grafiks, proti, personu loka paplašināšana ik pēc trīs gadiem pa piecu gadu vecuma kohortām, un kāpēc paredzētā atbalsta īstenošana daļai personu tiek atlikta līdz 2030., 2033., 2036. vai 2039. gadam. Ziņojumā nepieciešams izvērtēt, vai šāda atšķirīga attieksme pret salīdzināmām personu grupām ir objektīvi un saprātīgi pamatota un vai tā atbilst samērīguma principam. Fiskāla sloga pakāpeniska izlīdzināšana var būt vērā ņemams apsvērums, tomēr tā pati par sevi neaizstāj samērīguma izvērtējumu, īpaši, ja atbalsta saņemšanas atlikšana skar pensijas vecuma personas un var radīt risku, ka daļa personu paredzēto atbalstu faktiski nesaņem.
Īpaši vērtējams risks, ka daļa personu, kurām pēc piedāvājuma būtības paredzēts atbalsts, līdz attiecīgās kohortas ieviešanas gadam var nenodzīvot. Šādā gadījumā atbalsta saņemšana šīm personām netiek vienkārši atlikta, bet faktiski var tikt liegta. Tādēļ informatīvajā ziņojumā nepieciešams izvērtēt, vai piedāvātais risinājums nerada būtisku un nesamērīgu pamattiesību ierobežojumu, kā arī vai tas nodrošina personu tiesību īstenošanu savlaicīgi un bez nepamatotas kavēšanās.
Papildus lūdzam izvērtēt, vai piedāvātais risinājums nerada kumulatīvu nelabvēlīgu ietekmi uz personām, kuras jau iepriekš nav saņēmušas piemaksu vai kuru tiesību īstenošana jau ir bijusi atlikta. Šādā gadījumā nepieciešams vērtēt ne tikai katru tiesību īstenošanas atlikšanu atsevišķi, bet arī to kopējo ietekmi uz personu tiesisko stāvokli un sociālo nodrošinājumu.
Līdz ar to informatīvais ziņojums būtu papildināms ar tiesiskās vienlīdzības, pamattiesību ierobežojuma, samērīguma un savlaicīgas tiesību īstenošanas izvērtējumu, tostarp izvērtējot alternatīvus risinājumus ar personu pamattiesības mazāk ierobežojošu ietekmi.
Piedāvātā redakcija
-
	Ņemts vērā
Vienādos un salīdzināmos apstākļos atrodas visas tās personas, kurām piešķirta vecuma pensija un piemaksa pie tās par apdrošināšanas stāžu, kas uzkrāts līdz 1995. gada 31. decembrim. Ziņojuma mērķis, palielinot vecuma pensiju saņēmējiem piemaksu par stāžu līdz 1995.gada beigām un ieviešot piemaksu par stāžu no 1996.gada 1.janvāra,  ir sniegt papildu atbalstu personām vecumdienās. Tā kā paredzēts šo atbalstu uzsākt ar gados vecākiem pensiju saņēmējiem, tad var likties, ka tiek piemērota atšķirīga attieksme pret pārējiem pensiju saņēmējiem. Taču jāņem vērā, ka personām, kuras sasniegušas 85 un vairāk gadu vecumu, viņu dzīvildze ir ievērojami mazāka salīdzinājumā ar jaunākiem pensiju saņēmējiem. 
               
Sociālo tiesību jomā atšķirīgas attieksmes pamatā ir ideja, ka valsts, nolūkā nodrošināt sociālo taisnīgumu, uzņemas atbildību par tās pilsoņiem, kuru pamatvajadzības tai jāapmierina, ievērojot savā rīcībā esošos resursus. Absolūta vienlīdzības principa piemērošana sociālo tiesību jomā var radīt nopietnas finansiālas sekas. Tas vien, ka persona nebauda kādas konkrētas sociālās tiesības, pats par sevi nerada pamattiesību pārkāpumu. Atšķirīga attieksme personu tiesību pārkāpumu rada tikai tad, ja tai nav pamatota iemesla [sk. Bossuyt M. Should the Strasbourg Court Exercise More Self-Restraint? // Human Rights Law Journal, Vol. 28, No. 9-12 (2007), pp. 325, 329].

Lai uzsāktu papildu atbalsta sniegšanu visiem vecuma pensiju saņēmējiem vienlaikus, nepieciešami ievērojami pamatbudžeta līdzekļi, kā rezultātā šāda atbalsta uzsākšana visdrīzāk vispār nebūtu iespējama. Līdz ar to tiek piedāvāts ļoti pakāpenisks risinājums,  ņemot vērā valsts pamatbudžeta iespējas un fiskālo telpu.

Izvērtējot iespējamo personas tiesību aizskārumu attiecībā uz papildu sociālā atbalsta pasākumiem, Satversmes tiesa ir atzinusi, ka tad, ja tiesiskais regulējums attiecas nevis uz personām piešķirtajām, bet tikai gaidāmajām tiesībām, tiesiskās aizsardzības līmenis ir zemāks. Savukārt tad, ja tiesiskais regulējums skar tiesības, kas personām piešķiramas pēc ilgāka laika posma, personām vispār nevar būt izveidojusies pamatota un saprātīga paļāvība uz konkrēta papildu sociālā atbalsta pasākuma saņemšanu (sk. Satversmes tiesas 2009. gada 26. novembra sprieduma lietā Nr. 2009-08-01 24. punktu).

 
	Informatīvais ziņojums
-

	13.
	Informatīvais ziņojums
Par bāzes pensijas attīstības iecerēm
	Iebildums (FM - 07.05.2026.)
Lai gan Finanšu ministrija konceptuāli piekrīt, ka nepieciešams konceptuāls risinājums informatīvā ziņojuma projektā pieteiktajai problēmai saistībā ar pensiju sistēmas finanšu ilgtspēju un tās sociālo ilgtspēju, norādām uz tālāk minēto.

Informatīvā ziņojuma projekts kā vienīgo risinājumu izvirza fiskāli ietilpīgu priekšlikumu pakāpeniski palielināt vecuma pensiju saņēmējiem piemaksu par stāžu līdz 1995.gada beigām par 0,50 euro un ieviest piemaksu par stāžu no 1996.gada 1.janvāra, bet tas nesniedz salīdzinošo analīzi par izvērtētajiem alternatīvajiem risinājumu variantiem. Piemēram, nesenā Starptautiskā valūtas fonda ziņojumā “Atbilstošu un pieejamu pensiju nodrošināšana Latvijā” (2025, Ensuring Adequate and Affordable Pensions in Latvia) pieejams: https://www.imf.org/-/media/files/publications/selected-issues-papers/2025/english/sipea2025134.pdf) sniegta situācijas analīze un rekomendācijas par pensijas sistēmas ilgtspējas un adekvātuma nodrošināšanu, kas var kalpot par vērtīgu informācijas avotu.

Fiskālās disciplīnas likuma 9. pantā ir noteikts, ka, ja Ministru kabinets iesniedz Saeimā izskatīšanai likumprojektu vai apstiprina normatīvo aktu, kas izraisa valsts budžeta likumā noteikto ietvara maksimāli pieļaujamo valsts budžeta izdevumu pārsniegumu vai kas izraisa valsts budžeta likumā plānoto valsts budžeta ieņēmumu samazinājumu, Ministru kabinets vienlaikus iesniedz Saeimai arī likumprojektu vai likumprojektus, vai nodrošina, ka vienlaikus stājas spēkā arī tāds normatīvais akts vai tādi normatīvie akti, kas kompensē izdevumu pieaugumu vai ieņēmumu samazinājumu. Kompensēšana notiek, palielinot ieņēmumus vai samazinot izdevumus.

Informatīvā ziņojuma projektā piedāvātais risinājums paredz, ka nepieciešami papildu izdevumi no valsts pamatbudžeta no 13,4 milj. euro 2027.gadam līdz 977,3 milj. euro 2051.gadam. Attiecībā uz nākamā vidēja termiņa budžeta ietvara periodu norādām, ka Ministru kabineta 14.04.2026. sēdē ir izskatīts informatīvais ziņojums "Latvijas Fiskāli strukturālā plāna 2025.-2028. gadam 2026. gada Progresa ziņojums" un ar to ir pieņemts zināšanai, ka pie šī brīža prognozēm un atbilstoši definētajiem fiskālajiem nosacījumiem, novērtētā indikatīvā 2027.-2030. gada budžeta ietvara sagatavošanai pieejamā fiskālā telpa pozitīva tikai 2027. gadā ir 80,3 milj. euro, bet parējos gados tā ir negatīva, proti, 2028. gadā -153,3 milj. euro, 2029. gadā -191,1 milj. euro un 2030. gadā -883,5 milj. euro, kas nozīmē, ka papildu finansējums turpmākajiem gadiem bez kompensējošiem pasākumiem, kas, lai nodrošinātu atbilstību fiskālajiem nosacījumiem, primāri sedz negatīvo fiskālo telpu, nebūs pieejams. Pat pieņemot, ka tuvākajā laikā izdosies atrisināt konflikta situāciju Tuvajos Austrumos, šīs krīzes situācijas seku noregulēšanai būs nepieciešams zināms laika periods, attiecīgi aktuālās prognozes nedod pamatu uzskatam, ka situācija ar pieejamās fiskālās telpas apmēru ievērojami uzlabosies rudens posmā.

Vēršam uzmanību arī uz budžeta sagatavošanas regulējumu, proti, to, ka saskaņā ar Fiskālās disciplīnas likumu, sagatavojot likumprojektu par valsts budžetu kārtējam gadam un vidēja termiņa budžeta ietvaru, pamatbudžeta izdevumi tiek koriģēti sakarā ar aktuālākām valsts sociālo pabalstu un pensiju saņēmēju kontingenta prognozēm, kā arī ar prognozētajām izdienas pensiju vidējā apmēra izmaiņām un speciālā budžeta izdevumi tiek koriģēti  sakarā ar aktuālākām sociālās apdrošināšanas pakalpojumu saņēmēju kontingenta, kā arī pensiju un pabalstu vidējā apmēra prognozēm. Tas nozīmē, ka, ja pieaug izdevumi pensijām, tikai samazinot citus izdevumus vai palielinot ieņēmumus, ir iespējams nodrošināt fiskālo nosacījumu ievērošanu.

Attiecīgi nav atbalstāma informatīvā ziņojuma projekta virzība, kamēr nav noteikti papildus izdevumus kompensējošie pasākumi, kas stātos spēkā vienlaikus ar risinājumā paredzētajiem likumu grozījumiem. Ņemot vērā informatīvā ziņojuma projektā piedāvātā risinājuma fiskālās ietekmes mērogu ilgtermiņā, piedāvātajam kompensējošam pasākumam/pasākumiem arī jābūt ilgtspējīgam.

Ņemot vērā minēto, svītrojams MK sēdes protokollēmuma projekta 2., 3., 4., 5. un 6.punkts un precizējams informatīvā ziņojuma projekts.
Piedāvātā redakcija
-
	Nav ņemts vērā
Informatīvais ziņojums „Par bāzes pensijas attīstības iecerēm” sagatavots saskaņā ar Ministru kabineta 2025.gada 22.septembra sēdē uzdoto uzdevumu - Labklājības ministrijai sagatavot un labklājības ministram līdz 2026. gada 28. maijam iesniegt izskatīšanai Ministru kabinetā informatīvo ziņojumu par bāzes pensijas attīstības iecerēm (protokols nr.38; 1§; 38.p.).
LM jau 2022.gadā tika iesniegusi Valsts kancelejā (10.08.2022; 13.09.2022; 28.09.2022.) koncepciju “Par pensiju sistēmas pilnveidošanu”, kurā tika piedāvāti vairāki varianti bāzes pensijas ieviešanai. Taču arī tad FM nevienu koncepcijas variantu neakceptēja. Tā kā LM uzdevums ir iesniegt informatīvo ziņojumu, tad LM virza vienu bāzes pensijas variantu, kas attīstīts par piemaksu pilnveidošanas modeli un kura ieviešana ir piedāvāta ļoti pakāpeniski 12 gadu laikā, uzsākot ar vecākām pensionāru kohortām, kurām vecuma pensijas apmēri ir zemāki par pārējām pensionāru grupām, tā sniedzot papildu atbalstu tieši gados vecākajiem pensionāriem.
 
	Informatīvais ziņojums
-

	14.
	Informatīvais ziņojums
Par bāzes pensijas attīstības iecerēm
	Iebildums (FM - 07.05.2026.)
Nepieciešams papildināt informatīvā ziņojuma projektu, sniedzot detalizētus aprēķinus par papildu nepieciešamā finansējuma ietekmi uz valsts budžetu, tai skaitā katrā gadā norādot piemaksas pie vecuma pensijas saņēmēju skaitu, uz kuru attiecas informatīvā ziņojuma projektā iekļautais risinājums. Vienlaikus papildināms informatīvā ziņojuma projekts, atsevišķi norādot papildu nepieciešamā finansējuma apmēru Latvijā dzīvojošiem vecuma pensiju saņēmējiem piemaksas pie vecuma pensijas par apdrošināšanas stāžu līdz 1995.gada 31.decembrim pakāpeniskai palielināšanai un piemaksas par apdrošināšanas stāžu no 1996.gada 1.janvāra ieviešanai.
 
Piedāvātā redakcija
-
	Ņemts vērā
Papildināts informatīvais ziņojums.
	Informatīvais ziņojums
-

	15.
	Informatīvais ziņojums
Par bāzes pensijas attīstības iecerēm
	Iebildums (FM - 07.05.2026.)
Atbilstoši informatīvā ziņojuma projekta 4.sadaļā norādītajam, ieviešot piedāvājumu – pakāpeniski palielināt vecuma pensiju saņēmējiem piemaksu par stāžu līdz 1995.gada beigām par 0,50 eiro un ieviest piemaksu par stāžu no 1996.gada 1.janvāra –, nepieciešami grozījumi normatīvajos aktos attiecībā uz izdienas pensiju regulējumu. Ņemot vērā, ka no informatīvā ziņojuma projekta teksta nav saprotams kādus grozījumus paredzēts veikt, attiecīgi papildināms informatīvā ziņojuma projekts.
 
Piedāvātā redakcija
-
	Ņemts vērā
Speciālajos izdienu pensiju likumos ir noteikts, ka ar dienu, kad sasniegts likumā "Par valsts pensijām" vecuma pensijas piešķiršanai noteiktais vecums, līdz vecuma pensijas piešķiršanai tiek pārtraukta izdienas pensijas izmaksa. Pēc vecuma pensijas piešķiršanas izdienas pensijas izmaksu atjauno, izdienas pensiju samazinot par piešķirtās vecuma pensijas apmēru un piešķirtās mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts). Ja turpmāk tiks piešķirta arī piemaksa par apdrošināšanas stāžu, kas uzkrāts no 1996.gada, tad arī tā būtu jāņem vērā nosakot šīs starpības apmēru.
 
	Informatīvais ziņojums
-

	16.
	Informatīvais ziņojums
Par bāzes pensijas attīstības iecerēm
	Iebildums (LDDK - 07.05.2026.)
Atzinums

Latvijas Darba devēju konfederācija (LDDK) ir iepazinusies ar Labklājības ministrijas (LM) sagatavoto informatīvā ziņojuma projektu „Par bāzes pensijas attīstības iecerēm”” (turpmāk Projekts) un izsaka šādu viedokli:

LDDK atzinīgi novērtē Labklājības ministrijas rūpes par nākotnes pensiju adekvātumu.
Vienlaikus LDDK iebilst pret LM piedāvāto risinājuma modeli.

Pamatojums
Pirms 30 gadiem Latvijā ir ieviesta pensiju kapitāla sistēma, kuras ietvaros personas sagaidāmā pensija ir atkarīga no personas un tās darba devēja veiktajām sociālās apdrošināšanas iemaksām. Personu apdrošināšanas stāžā ar katru gadu mazinās tās stāža daļas īpatsvars, kuras kapitāls tika atvasināts no īstermiņa iemaksām, un pieaug tās stāža daļas īpatsvars, kuras kapitāls balstās reālās iemaksās. Tas nozīmē, ka personām, kurām ir pilna darbspēja un nav objektīvu iemeslu, kas mazina vai ierobežo viņu iespējas piedalīties darba tirgū (karjeras korekcijas saistībā ar bērnu aprūpi, citu tuvinieku aprūpe u.c.), ir iespējas sociālās apdrošināšanas ietvaros uzkrāt vecumdienām nepieciešamo kapitālu. Raugoties no šī skatpunkta, valstij it kā nevajadzētu iejaukties ar papildus subsīdijām attiecībā uz personām, kurām nav objektīvu iemeslu, kas mazina vai ierobežo viņu iespējas piedalīties darba tirgū.
Tomēr ir jāņem vērā, ka pastāv vairāki papildus apstākļi, no kuriem būtiskākie ir demogrāfiskā situācijas prognozes un nosacījums, ka ne viss personas un tās darba devēja veikto sociālās apdrošināšanas iemaksu apjoms tiek ieskaitīts personas pensijas kapitālā.
Un īpaši augstu risku ietver šobrīd uzsāktā politiski motivētā kampaņa par iespēju pirms pensijas vecuma izņemt otrā līmeņa pensijas kapitālu.
1. Par demogrāfisko situāciju:
Dzimstība samazinās visā ES, tomēr Latvijas dzimstības kritums ievērojami apsteidz ne tikai ES vidējos rādītājus, bet arī abas pārējās Baltijas valstis, kas kopumā liecina par ilgstoši neadekvātu ģimenes atbalsta politiku. Un demogrāfiskās prognozes nepārprotami liecina par pirmā pensiju līmeņa veiktspējas samazināšanos, kas var radīt nepieciešamību pēc papildus atbalsta no citiem avotiem.
2. Par veiktajām iemaksām un pensiju kapitālu
Šobrīd no personas un tās darba devēja veiktajām obligātās sociālās apdrošināšanas iemaksām (turpmāk arī VSAOI) pensiju sistēmā novirza 23,91procentpunktus (%p), savukārt personas kapitālā ieskaitīta tikai 20%p. Ja pensijas kapitālā ieskaitītu visus 23,91%p, tas nozīmētu atvietojuma līmeņa pieaugumu par 9 %p.
3. Par iespēju pirms pensijas vecuma izņemt otrā līmeņa pensijas kapitālu
Latvijā 2LP balstās uz obligātām iemaksām un jau sākotnēji ir izstrādāts, kā pamatpensijas diversificētā sastāvdaļa;
Igaunijā un Lietuvā 2LP balstās uz brīvprātīgām iemaksām un ir pamatpensijas papildinājums;
Latvijā pirmais un otrais pensiju līmenis kopā ir 20%, tas ir tikpat, cik pirmais līmenis Igaunijā personām, kuras nav pieteikušās uz 2LP;
Papildus jāņem vērā, ka izaugsmes ekonomikai neatbilstīgas nodokļu politikas, no okupācijas režīma nekritiski pārņemta darba attiecību regulējuma un pārmērīga administratīvā sloga dēļ Latvijas tautsaimniecība nodrošina ievērojami zemāku iekšzemes kopprodukta līmeni uz vienu iedzīvotāju, nekā kaimiņvalstīs. No tā izriet gan zemāks vidējais atalgojums un zemāks iemaksu līmenis pat pie vienādas iemaksu likmes, gan zemākas iespējas valstij (faktiski citiem nodokļu maksātājiem) nodrošināt papildus subsīdijas personām, kuru pensijas nav pietiekamas neatraidāmo izmaksu segšanai.
Vidējo algu līmeņa atšķirību dēļ pie vidējās algas katrā valstī pirmā un otrā līmeņa pensiju summa Latvijā ir zemāka, nekā Igaunijā pirmā līmeņa pensija bez 2LP;
Ja Latvijā tiek panākti nosacījumi, kas veicina investīciju strauju ienākšanu augstas pievienotās vērtības segmentos, tad līdz 2050.gadam situācija var mainīties, tomēr attiecībā uz pensiju nodrošinājumu ir jāņem vērā sagaidāmās demogrāfiskās izmaiņas, jo īpaši darbspējas un pensijas vecuma iedzīvotāju skaita attiecība.  
4. Par izvēlēto modeli – piemaksas par stāžu
Tas it kā turpina piemaksu par stāžu līdz 1996.gadam ieviesto modeli, pārceļot to jaunā kvalitātē - piemaksu par stāžu, kas uzkrāts sākot ar 1996.gadu.
Tomēr starp stāžu līdz 1996.gadam un stāžu, kas uzkrāts sākot ar 1996.gadu, ir ļoti būtiska atšķirība. Pirmais nebalstījās uz reālām iemaksām konkrētajā laikā, bet tika atvasināts no iemaksām, kas tika veiktas no 1996. līdz 1999.gadam ieskaitot, kad tautsaimniecības transformācijas dēļ personu atalgojums lielā daļā gadījumu nekorelēja ar to, ko personas saņēma dažus gadus iepriekš.  Piemaksas tika ieviestas ar mērķi mazināt plaisu star  zemu un augstu novērtētu sākumkapitālu. No 2009.gada šīs piemaksas zaudēja savu sākotnējo nozīmi, bet tas nevar būt iemesls attiecināt šādu modeli uz laika posmu, kurā katram stāža gadam pretī ir veiktas reālas sociālās apdrošināšanas iemaksas. Par šo laiku pensijai būtu pilnībā jābalstās sociālo apdrošināšanas iemaksu apjomā neatkarīgi no tā, cik ilgā laikā tās ir veiktas.
Saistībā ar grafikā “Vecuma pensijas piešķirtais apmērs 2026.gada februārī” norādīto vidējo pensiju atšķirību dažādās vecuma grupās, ir jāņem vērā to veidošanās objektīvie faktori – būtiski atšķirīgais pensionēšanās vecums, kam pretī bija mazāks vidējais stāžs un lielāks “G”.
5. Iespējamās alternatīvas:
5.1. Ieskaitīt personas pensijas kapitālā visu uz pensijām attiecināmo VSAOI daļu (šobrīd 23,91%p);
5.2. Bāzes pensiju padarīt atkarīgu no piešķirtās pensijas apmēra (jo mazāka personas pensija, jo lielāka bāzes pensija);  
5.3. Veidot mērķētu atbalstu personām, kurām darbspējas vecuma periodā ir bijuši objektīvi faktori, kas ir negatīvi ietekmējuši spēju ar pilnu jaudu piedalīties darba tirgū un veikt VSAOI;
5.4. Bāzes pensiju nesaistīt ar stāžu, bet veidot kā unificētu valsts atbalstu personām, sasniedzot pensijas vecumu. Tā apmērs varētu būt 50% no sociālā nodrošinājuma pabalsta, 10% no mediānas vai kāds cits lielums;
6. Iespējamo modeļu salīdzinājums:
6.1. Modelis “Piemaksa par stāžu” personas motivāciju “veikt iespējami lielākas VSAOI neatkarīgi no laika, kurā tās ir veiktas”, pārceļ uz motivāciju “nepārcensties ar iemaksu lielumu, galvenais ir perioda garums”, un daļu no speciālā budžeta izdevumiem pārceļ uz pamatbudžetu. Fiskāli ļoti ietilpīgs pasākums. Ieviešot to ir jāņem vērā, ka darbspējas vecuma iedzīvotāju skaita samazināšanās ietekmē ne tikai speciālo, bet arī pamatbudžetu.  
6.2. Modelis  “Ieskaitīt personas pensijas kapitālā visu uz pensijām attiecināmo VSAOI daļu” tuvina pensijas apmēru reāli veiktajām VSAOI, palielina motivāciju ar augstāku intensitāti iesaistīties legālajā darba tirgus daļā un veikt iemaksas. Izdevumu daļa balstās uz veiktajām iemaksām.
6.3. Modelis “Bāzes pensiju padarīt atkarīgu no piešķirtās pensijas apmēra” var būtiski mazināt motivāciju ar augstu intensitāti iesaistīties darba tirgū veikt iemaksas. Fiskāli mazāk ietilpīgs pasākums, bet motivācijas mazināšanās ietekmē var būt negatīvs “atsitiens” uz speciālo budžetu un netieša negatīva ietekme uz iekšzemes kopprodukta izaugsmi.
6.4. Modelis “Veidot mērķētu atbalstu personām, kurām darbspējas vecuma periodā ir bijuši objektīvi faktori, kas ir negatīvi ietekmējuši spēju ar pilnu jaudu piedalīties darba tirgū un veikt iespējami lielākas VSAOI” – izdevumi būtu precīzi mērķēti, ar relatīvi nelielu fiskālo ietekmi tiktu sasniegts konkrēts mērķis -  mazināt to personu nabadzības riskus, kurām darbspējas vecuma periodā ir bijuši objektīvi faktori, kas ir negatīvi ietekmējuši spēju ar pilnu jaudu piedalīties darba tirgū. Turklāt, šādam modelim nebūtu negatīva ietekme uz to personu motivāciju veikt VSAOI, kurām nav objektīvu faktoru, kas ir negatīvi ietekmē spēju piedalīties darba tirgū.
6.5. Modelis “Bāzes pensija kā unificēts valsts atbalsts personām, sasniedzot pensijas vecumu”. Fiskālā ietekme ir atkarīga no izvēlētā bāzes pensijas lieluma. Nerisina to personu nabadzības riskus, kurām ir bijuši objektīvi faktori, kas ir negatīvi ietekmē spēju piedalīties darba tirgū. Nemazina motivāciju piedalīties darba tirgū un veikt iespējami lielākas VSAOI.


 
Piedāvātā redakcija
Priekšlikumi
Ņemot vērā augšminēto, LDDK ieskatā piemērotākais modelis ir ieskaitīt personas pensijas kapitālā visu uz pensijām attiecināmo VSAOI daļu, kombinācijā ar mērķētu atbalstu personām, kurām darbspējas vecuma periodā ir bijuši objektīvi faktori, kas ir negatīvi ietekmējuši spēju piedalīties darba tirgū.
Noteikti nevajadzētu uzsākt jaunu piemaksu ieviešanu pirms pilnībā ir novērsta diskriminācija pēc pensionēšanās (dzimšanas) gada pazīmes attiecībā uz piemaksām par stāžu līdz 1996.gada.
Neatkarīgi no izvēlētā bāzes pensijas modeļa, tas ir jāievieš iespējami “lēzeni”, maksimāli izvairoties no lēcienveidīgas attiecināšanas uz dažādām kohortēm.   
	Nav ņemts vērā
Informatīvā ziņojuma mērķis ir piedāvāt bāzes pensijas ieviešanas modeli, kas nodrošinātu taisnīgumu pret visiem vecuma pensijas saņēmējiem, neatkarīgi no laika, kad piešķirta pensija. Piemaksas piešķiršana pie visām vecuma pensijām un tās apmēra noteikšana atbilstoši personas kopējam individuālajam apdrošināšanas stāžam būtu taisnīga pret visiem vecuma pensijas saņēmējiem.
Uzsākot pakāpeniski palielināt vecuma pensiju saņēmējiem piemaksu par stāžu līdz 1995.gada beigām par 0,50 eiro un ieviest piemaksu par stāžu no 1996.gada 1.janvāra personām, kuras sasniegušas 85 gadu vecumu un vairāk, jāatzīmē, ka visām šīm personām piemaksa par stāžu līdz 1995.gada beigām jau ir piešķirta. Respektīvi šajā vecuma grupā nav personu, kurām šāda piemaksa nav un ir stāžs līdz 1995.gada 31.decembrim. Piemaksu pilnveidošanas modeļa ieviešana ir piedāvāta ļoti “lēzena” 12 gadu laikā līdz visiem vecuma pensijas saņēmējiem piemaksa par stāžu līdz 1995.gadam būs palielināta un noteikta arī piemaksa par stāžu no 1996.gada.
 
	Informatīvais ziņojums
-

	17.
	MK sēdes protokollēmuma projekts
 Informatīvais ziņojums "Par bāzes pensijas attīstības iecerēm"
	Priekšlikums (IEM - 07.05.2026.)
Precizēt protokollēmuma 4. punktu, aizstājot vārdus “atbalstīto risinājuma variantu” ar vārdiem “atbalstītajam risinājumam” atbilstoši protokollēmuma 2. punktā minētajam. Vēršam uzmanību, ka informatīvā ziņojuma projekts nepiedāvā vairākus risinājuma variantus, bet gan vienu konkrētu risinājumu. Līdzīgi precizēt protokollēmuma 5. punktu, vienlaikus pievienojot atsauci uz protokollēmuma  2. punktu.
Ierosinām arī izvērtēt protokollēmuma  4. un 5. punkta apvienošanu, jo 4. punktā minētais prioritārā pasākuma pieteikums tiks sagatavots likumprojekta par valsts budžetu kārtējam gadam un budžeta ietvaru kārtējam un turpmākajiem gadiem sagatavošanas un izskatīšanas procesā, un secīgi Ministru kabinets pieņems lēmumu.
Aizstāt 6. punktā vārdus “ 3.punktā minēto likumprojektu” ar vārdiem “3.punktā minētos likumprojektus”, jo 3. punktā ir norādīti vairāki likumprojekti.

